| Medaljeoversikt |
| --- |
| Konkurrerte for Spanias flagg Spania |
| Boccia |
|  Paralympiske leker |
| Bronse | Beijing 2008 | BC1-2, lag |
| VM i boccia |
| Bronse | Lisboa 2010 | BC1-2, lag |
| Gull | Rio de Janeiro 2006 | BC1, individuelt |
| Verdenscupen i boccia |
| Sølv | Vancouver 2007 | BC1-2, lag |
| Sølv | Christchurch 2003 | BC1-2, lag |
| EM i boccia |
| Bronse | Póvoa de Varzim 2009 | BC1-2, lag |
| Gull | Póvoa de Varzim 2005 | BC1, individuelt |
| Bronse | Póvoa de Varzim 2005 | BC1-2, lag |

**José Vaquerizo Relucio** (født 10. oktober 1978 i Valencia) er en spansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Hans cerebral parese er medfødt, og han har individuelt VM-gull fra 2010 som beste resultat.

Karriere
--------

Relucio deltok ved Verdenscupen i boccia 2003 i Christchurch på New Zealand, der han kom på 15.-plass individuelt. I lagkonkurransen (BC1-2) kom Spania på 2.-plass, kun slått av Portugal. Han deltok ikke ved Paralympiske sommerleker 2004, men ved EM i boccia 2005 fikk han to medaljer. Individuelt fikk han gull, etter å ha slått António Marques i finalen. I lagkonkurransen fikk Spania bronse. I 2006 fikk han VM-gull individuelt ved VM i boccia, der han vant finalen 3-2 over sin landsmann Francisco Javier Beltrán. Ved utgangen av 2006 var han dermed rangert som nummer én i verden i klassen BC1.

Ved Verdenscupen i boccia 2007 i Vancouver i Canada kom han på 14.-plass individuelt, men Spania spilte seg fram til finalen, der de tapte 5-6 for Storbritannia, og fikk med det sølv. Han deltok ved Paralympiske sommerleker 2008 i Beijing, der Spania fikk bronse i lagkonkurransen. Individuelt gikk han videre fra gruppespillet til sluttspillet, men ble slått ut i kvartfinalen av irske Gabriel Shelly, og endte på 8.-plass. Spania fikk en ny lagbronse ved EM i boccia 2009, der de slo Irland 6-2 i bronsefinalen, men individuelt ble han slått ut i kvartfinalen av David Smith, og endte på 7.-plass. Ved utgangen av 2009 var han dermed rangert som nummer 17 i verden i sin klasse.

Han deltok også ved VM i boccia 2010 i Lisboa. Han gikk videre fra gruppespillet i den individuelle konkurransen, men i 16.-delsfinalen møtte han thailandske Thinnakorn Thepdeang, og tapte 1-4 slik at han ble slått ut. I lagkonkurransen fikk Spania nok en gang medalje; de fikk bronse etter seier 10-5 over Irland i bronsefinalen. I august 2011 deltok han i Verdenscupen i boccia 2011 i Belfast, men han greide ikke å kvalifisere seg til sluttspillet, etter at han tapte alle tre kampene sine i gruppespillet. Han endte med det på 38.-plass individuelt. Bedre gikk det i lagkonkurransen, der Spania nådde kvartfinalen. Der tapte de 4-8 for Japan, og endte på 6.-plass.

Han deltok ikke i Europacupen i boccia 2011 på Hamar, og heller ikke ved Paralympiske sommerleker 2012 i London.

Referanser
----------

1. ↑  Spanias paralympiske komité - *José Vaquerizo Relucio* Arkivert 29. juni 2012 hos Wayback Machine. besøkt 13. april 2013.
2. 1 2  CPISRA - *Boccia CPISRA World Ranking List 2006* Arkivert 16. september 2012 hos Wayback Machine. besøkt 13. april 2013.
3. ↑  CPISRA 2007 boccia world cup (arkivert hos Wayback Machine), besøkt 13. april 2013.
4. ↑  IPC - *Beijing 2008 Paralympic Games - Boccia - Mixed Individual BC1*, besøkt 14. april 2013.
5. 1 2  CPISRA - *Boccia CPISRA World Ranking List 2009* Arkivert 16. september 2012 hos Wayback Machine.
6. ↑  CPISRA - Boccia European Championships 2009 - Povoa de Varzim Arkivert 16. september 2012 hos Wayback Machine. besøkt 14. april 2013.
7. ↑  CPISRA - CPISRA Boccia World Championships Lisboa 2010 Arkivert 16. september 2012 hos Wayback Machine. besøkt 14. april 2013.
8. ↑  Sports Ulster - CPISRA Boccia World Cup - 18-27 August 2011 - Fixtures & Results Arkivert 14. desember 2013 hos Wayback Machine. besøkt 14. april 2013.

Eksterne lenker
---------------

* Profil hos den spanske paralympiske komité